Bath, Anglia fürdővárosa - Világutazó
Hollandia Velencéje- Giethoorn
Lélegzetelállító medencék
Napelemes vízesés a 2016-os Olimpiára
Egy világkörüli utazás margójára 17 hónap, 17 ország, egy majdnem betelt útlevél, 65 pecséttel és 5 (tovább)
Európa legszebb mólói
Brighton móló Az angliai Brighton legendás tengerpartja, a Top 10 tengerparti célpontok között gyakran (tovább)
Miskolctapolca – a nyugalom szigetei a Csónakázó tavon
A miskolctapolcai park központjában helyezkedik el a híres és közkedvelt Csónakázó-tó, amelyben apró (tovább)
Bor7 Badacsonyban – mától két hétig ismét a boroké a főszerep
2014. július 18. és augusztus 3-a között különösen érdemes ellátogatni a Balaton északi partján fekvő (tovább)
St. Andrews – Egy különleges skót kisváros
Ja igen… És van ott egy hihetetlen macska is. Gyönyörű, büszke tartással mászkál a főutcán, medállal a (tovább)
Manhattan utcáin
“Izgatottan érkeztem meg a legek városba, amiről már olyan sokat hallottam és ábrándoztam mielőtt (tovább)
Nyugati parti nászút: Hawaii
Ezen a nyáron Brazíliára figyel a világ – Rio de Janeiro
vandorboy.com:
Passu környékén, Karakorom highway, Pakisztán, van néhány érdekes függőhíd. Volt ahol kézzel vontu...	(2014.07.08. 18:19)
10 lélegzetelállító gyaloghíd
Dr.Korász:
Kinaban kétszer ennyi fürdőzőt is beengednek a medencebe	(2014.07.08. 18:19)
A világ legzsúfoltabb medencéje
Magda Szepesiné Kulhavy:
Fantasztikus élmény lehet; papuccsal a km-es mélység felett	(2014.07.08. 18:19)
Napsugár Fényes:
Én betojnék az ilyen üvegaljú kalitkáktól.ÁÁ,tuti nem mernék kiállni oda.Attól félnék,én lennék az...	(2014.07.08. 18:19)
Bath, Anglia fürdővárosa
2012.03.02. 18:23 Qeki A lenyűgöző szépségű Bath Anglia dél-nyugati részében fekszik Bristoltól nem messze . Az egyik legszebb angol város az Avon folyó partján a szigetország egyetlen természetes melegvíz-forrására épült. Több mint 2000 éve várja az utazókat, nyaralni, gyógyulni vágyókat. Időjárása a mérsékelt égöv alatti fekvésének és a Golf áramlatnak köszönhetően szárazabb és melegebb, mint az Egyesült Királyság többi részén. A Britanniát i. sz. 43-ban meghódító rómaiak is felfedezték Bath (Aquae Sulis) gyógyvizének jótékony hatását, és számos fürdő mellett szentélyt építettek Sulis Minerva tiszteletére, aki egy személyben volt a vizek kelta, és a bölcsesség római istennője. A 18. században, III. György uralkodása idején Bath elegáns üdülővárossá fejlődött, neoklasszicista épületei harmonikusan illeszkednek a rómaiak építette termálfürdőkkel. Az 1700-as évek elejétől sorra épültek itt a pompás, elegáns házsorok. A város ennek a kornak a hangulatát őrzi ma is. Anna királynő 1702-ben itt kúráltatta magát ezzel emelve a fürdőhely társadalmi rangját. Az 1704-ben ceremóniamesternek választott Richard „Beau” Nash nagy bálokat, szerencsejátékokat szervezett a gazdagok szórakotatására ezzel idevonzva a társasági élet krémjét, így igazi divatos fürdővárossá vált Bath. Főbb látnivalói: Bath Abbey, Roman Bath (Római Fürdő), Pump Room (Szivattyú-terem), az üzletekkel szegélyezett Pultney Bridge (Pultney-híd), Royal Cresent (Királyi Félhold), Queen Square, Circus, Botanical Garden, Jane Austen Centre, Victoria Art Gallery, Holbourne Museum, Herschel Museum of Astronomy. A legfőbb látványossága a Római fürdő, melyet Claudius császár építtetett. A hőforrások 46-49 °C fokosak, és feltételezések szerint másfél kilométeres mélységből fakadnak. Az 1796-ban épült Pump Room (Szivattyú-terem) klasszicista stílusú épület, homlokzatán görög felirat: Legjobb a víz, ma. A római kori fürdőépület egykori elegáns csarnoka ma egy fényűző György-korabeli környezetű, drága étteremnek ad otthont. Thermae Bath Spa megnyitása óta a város vonzereje még inkább megerősödött a régi és új szépségével. A gyönyörű Bath Abbey a 16. századi késő gótikus stílusban épített apátság építését 1499-ben kezdték meg. A legenda szerint Oliver King püspök álmot látott, amelyben isten vázolta fel neki a templom formáját. A főhajó tágas belső terét csipkeszerűen szép, legyező alakú boltozat zárja le. A templom 67 m hosszú és az oldalhajókkal együtt 22 m széles. A középső hajó 24 m, a torony 49 m magas. A főoltár fölötti ablak Jézus Krisztus életének 56 jelenetét örökíti meg. Az Avon folyót átívelő Pulteney Bridge (Pulteney-híd) Robert Adam alkotása, mely 1769 és 1774 között épült. A világ egyik legromantikusabb hídjának tartott Pulteney-híd a firenzei Ponte Vecchióra emlékeztet, a hidat kis házakkal, üzletekkel szegélyezték. Igazi angol romantikus regényekbe illő helyszín a Prior Park és a Palladian-híd. Az egyik legszebb György-kori épületek a XVIII. században, a környéken bányászott méz-színű mészkőből épült elegáns Royal Crescent(Királyi Félhold) házsor és a Circus (Körönd) kör alakú épületegyüttes. Két kiváló építész, idősebb és ifjabb John Wood tervezte páratlan szépségű Palladio-stílusú épületek a 85 000 lakosú Bath és egész Anglia nevezetességei.A Royal Crescent, Anglia legszebbnek tartott utcáját szegélyező 30 lakóház ifjabb John Wood alkotása, amely 1767 és 1774 között készült. A Circus (Körönd) kör alakú épületegyüttesét az idősebb Wood tervezte, 1705 és 1754 között készült. Az Royal Crescent házaiból Bath legnagyobb szabad területére, a Royal Victoria Park-ra nyílik csodálatos kilátás, melyet 1830-ban alapítottak az akkor 11 éves Viktória hercegnő tiszteletére, és ez volt az első park amely az ő nevét viselte. 1801 és 1806 között a városban élt Anglia egyik legismertebb írónője Jane Austen is, aki két regényt írt itt: Meggyőző érvek (Persuasion) és A klastrom titka (Northanger Abbey), s később több regényének filmváltozatát is itt forgatták. Bath egy látványosan gyönyörű város, igazi turistaparadicsom, melyet 1987-ben az UNESCO Világörökség részévé választottak.
http://vilagutazo.blog.hu/api/trackback/id/tr754284953
2012.03.03. 16:42:37
Tényleg kellemes hely csak iszonytatóan drága. A másik kedvelt "vizes" város Brighton, igaz ott a tenger van.	Válasz erre kergelepke
2012.03.03. 16:51:13
Tényleg szép város, de nem a legszebb. Winchester, Oxford, Edinburgh nekem jobban tetszett.
A római kori fürdő viszont tényleg egyedülálló, azt el kell ismerni, talán a legjobb állapotban fennmaradt római fürdő a világon.	Válasz erre Intizar
2012.03.03. 16:54:24
Azt úgy mondják, hogy délnyugat. Márhogy azt, ami úgy balra-lefelé van a térképen. Értjük: ha Amerikához van közel, akkor nyugat (pfúj, hanyatló dekadencia).	Válasz erre Intizar
2012.03.03. 16:56:49
A képek valóban nagyszerűek!	Válasz erre Ormótlan
2012.03.03. 17:06:39
Hogy lehet kihagyni a Herschel-múzeumot egy Bath-ról szóló írásból???? Vagy a világ már csak seggáztatásból áll? en.wikipedia.org/wiki/Herschel_Museum_of_Astronomy
Gy.k. Herschel fedezte fel az Uránuszt.	Válasz erre Qeki
2012.03.03. 17:18:41
@Intizar: Természetesen,köszönöm!	Válasz erre puffancs
2012.03.03. 17:19:27
@mizie: Brighton party varos. Tipikus dekadens hely szexpartikkal es melegekkel. Nem hasonlitanam Bath-hozza :D
Bath tenyleg gyonyoru, biztos nagyon elheto varos.	Válasz erre Qeki
2012.03.03. 17:23:17
@Ormótlan: Valóban nem csak Herschel, sok minden kimaradt! Igazából több oldalt teleírhattunk volna!	Válasz erre Ormótlan
2012.03.03. 17:28:45
Na jó, nekem a csillagászat szívügyem :-)	Válasz erre Gazz
2012.03.03. 18:15:19
Mielőtt elolvadnánk a gyönyörűségtől:
- A Római fürdőben nem szabad fürödni, mert valami veszélyes kórokozót találtak benne pár évtizede. Azóta se éreztek indíttatást, hogy megoldják.
- Nem véletlen, hogy aSpa-ban is csak egy fürdőzőt látunk. Angliában nincs gyógyvíz kultúra, az emberek nem is értik, mi a jó abban, ha sok ember egy közös medencében áztatja magát.
A magyar termálfürdőkbe is pld. rengeteg idegen náció jár, de angolok véletlenül sem. Nem véletlenül...	Válasz erre Dr. GGG77
2012.03.03. 18:20:03
@kergelepke: "talán a legjobb állapotban fennmaradt római fürdő a világon."
Ha jól tudom az egyetlen működő római fürdő.	Válasz erre mzperxx
2012.03.03. 18:25:49
Szubjektív vélemény, tehát nem vitatkozva a blog véleményével és a képekkel:
Nagyon sok helyen jártam Angliában, Bath-ban 1 éjszakát töltöttünk, és egyáltalán nem fogott meg. Ugyanaz az érzés, mint sok híres európai árosnál, hogy a híréhez és a pénzéhez képest csalódás. Nagyon sok kevésbé híres és sokkal vonzóbb hely van Angliában.	Válasz erre saik
2012.03.03. 18:26:19
Valamint Bath volt az elso un "housing project". Akkoriban ez volt a megvalosult futurisztikum, Jane Austen is ezert zengett odakat rola.	Válasz erre mzperxx
2012.03.03. 18:28:45
Ja, és bocs, de ez a helymeghatározás, hogy Wales és Stonehenge közelében, ez nem csak vicces , de pontatlan is.	Válasz erre mizie
2012.03.03. 18:35:31
@puffancs: persze nyilván tök más a kettő, csak a vizes dologban mutattam rá a párhuzamra :)	Válasz erre Gazz
2012.03.03. 19:26:52
@Dr. GGG77: Csak látogatható, de nem használható...	Válasz erre dr. pretender
2012.03.03. 19:43:02
@Gazz: én magyar vagyok, de én se nagyon élem ezt az áztassuk együtt magunkat egy csomó beteg, ragyás emberrel dolgot :D
On: a képek jók, a szöveg iszonyatosan magyartalan :((	Válasz erre Frizuravarjú
2012.03.03. 19:53:51
Aki fürdőzni megy a Brit szigetekre a fürdők hazájából, az meg is érdemli.
Van ott rengeteg látnivaló, magam is sokszor időzöm arra. De lubickolni itthon az igazi! :)	Válasz erre Agicza
2012.03.03. 22:21:51
Sziasztok, lehet, hogy Bath a maga módján gyönyörű és híres, nekünk a tipikus felkapott turistacélpont érzése, a zsúfoltság és a kocsiban araszolás maradt meg leginkább... A remek fotókról viszont nyilván ez nem jön le.
Ha vidéki Anglia, akkor ezerszer inkább a környéken való bolyongást ajánlanám, mi sosem hagyjuk ki, ha éppen délen akad dolgunk: a Cotswolds édes kis falvai, Lacock meg Castle Combe maradandó élmény...	Válasz erre vladx
2014.03.06. 06:37:00
Ha vidéki Anglia, akkor nekem
Malmesbury en.wikipedia.org/wiki/Malmesbury
vagy Lewes en.wikipedia.org/wiki/Lewes
ezeknek a helyeknek még tényleg olyan a hangulata amiért szeretem Dél-Angliát :)	Válasz erre Mégsem